Bremond'i müstiline tagapõhi on jäetud puhta luule mõiste hili­semal kasutamisel kõrvale. Olulisena on jäänud püsima aga see osa puhta luule mõistest, mis tähendab luuleelamuse terviklust, üksik­elementide lahustamatut kokkusulamist luuleliseks õhkkonnaks. See atmosfäär, mis on igas luuleteoses ainulaadne, jääb puhta luule kaits­jate seisukohalt analüüsimatuks, kuna ta olu ja väärtus on ainult ta tervikluses.